laion/Wikipedia-Exotic huggingface dataset:
মিয়ানমারের পরিবহন ব্যবস্থা

মিয়ানমার এর ভূমি ভাগের বেশির ভাগ এলাকা পাহার পর্বত ও অরণ্য ভূমি দ্বারা বেষ্ঠিত। এই কারণে দেশটিতে পরিবহন ব্যবস্থা গড়া কঠিন কাজ। মিয়ানমার স্বাধীনতার পর দেশটিতে দুটি পরিবহন ব্যবস্থা ছিল। এগুলো হল- রেলওয়ে মিয়ানমার পরিবহন মন্ত্রক ২০০৮ সালের ফেব্রুয়ারির হিসাব অনুয়ায়ি দেশটিতে মোট ৫,০৯৯ কিলোমিটার বা ৩,১৬৮ মাইল রেলপথ রয়েছে। এই রেলপথ ১০০০ এমএম বা ৩ ফুট ৩.৩৮ ইঞ্চি গেজের বিশিষ্ট। বর্তমানে দেশটিতে রেলপথ পরিবহনের জন্য ব্যবহার করা বন্ধ রয়েছে। মিয়ানমার সরকার বর্তমানে দেশটিতে রেলপথ ব্যবহারের উপযোগী করে তোলার চেষ্টা করছে। রেলপথকে আরও আধুনিক করার চেষ্টাও হচ্ছে। বর্তমানে ব্রড গেজ রেলপথ নির্মানের ওপর জোর দেওয়া হয়েছে। দেশের রাজধানীর সঙ্গে অন্য শহর গুলির রেল যোগাযোগ গড়ার চেষ্টাও অব্যাহত রয়েছে। মিয়ানমারে মোট ২৭,০০০ কিলোমিটার বা ১৬,৭৭৭ মাইল সড়ক পথ রয়েছে।এর মধ্যে ৩,২০০ কিলোমিটার বা ১৯৮৮ মাইল হল বেসরকারি সড়ক পথ।বাকি ২৩,৮০০ কিলোমিটার বা ১৪,৭৮৯ মাইল হল সরকারি সড়ক পথ।দেশের মহাসড়ক গুলি হল- মহাসড়ক ১ (মিয়ানমার) - এই মহাসড়কটি দেশের বৃহত্তম শহর ইয়াংগন থেকে দেশের রাজধানী শহর মন্দালয় পর্যন্ত গেছে।এই মহাসড়কটি বাগো, টাউনগা, পরিনমান প্রভূতি শহর এর মধ্য দিয়ে গেছে। মহাসড়ক ২ (মিয়ানমার) - মহাসড়ক ২ দেশের বৃহত্তম শহর ইয়াংগন থেকে মন্দালয় পর্যন্ত গেছে।মহাসড়কটি পায়ার ও মাগরে শহরের সঙ্গে যুক্ত। মহাসড়ক ৩ (মায়ানমমার) - এই মহাসড়কটি মিয়ানমারের রাজধানী শহর মান্দালয় থেকে মমমুসে শহর নর্যন্ত গেছে।এই মহাসড়কটি চিন সীমান্ত পর্যন্ত গেছে।সড়কটি লাশিও শহরের সঙ্গে যুক্ত। মহাসড়ক ৪ (মিয়ানমার) - এই মহাসড়কটি মেকটিলা শহর থেকে টাচিলেইক শহর পর্যন্ত গেছে।সড়কটি থাইল্যান্ড সীমান্ত পর্যন্ত গেছে।কেনগটুনগ শহর এই মহাসড়ক এর সঙ্গে যুক্ত। মহাসড়ক ৫ (মিয়ানমার) - এই মহাসড়কটি টাউনগো থেকে হপোং পর্যন্ত গেছে।লইকার শহরটি এই মহাসড়ক এর সঙ্গে যুক্ত। মহাসড়ক ৬ (মিয়ানমার) - এই মহাসড়কটি ইয়ংগন থেকে পাথেইন পর্যন্ত চলে গেছে। মিয়ানমার এ মোট ১২ হাজার ৮০০ কিলোমিটার বা ৭ হাজার ৯৫৪ মাইল জলপথ রয়েছে।এই জল পথ নৌ চলাচলের জন্য প্রয়োজনীয় সংকেত ব্যবস্থা যুক্ত।জল পথ দেশটির অরণ্য ভূমি থেকে কাঠ পরি বহনে গুরুত্ব পূর্ন ভূমিকা নেয়। ইয়াঙ্গন বা রেঙ্গুন বন্দর। সিতওয়ে বন্দর মিয়ানমারে মোট ৬৯ টি বিমান বন্দর রয়েছে।এই দেশের প্রধান দুটি বিমান বন্দর হল ইয়ানংগন আন্তর্জাতিক বিমানবন্দর ও মান্দালয় আন্তর্জাতিক বিমানবন্দর। তেলের পাইপ লাইন - ২ হাজার ২২৮ কিলোমিটার বা ১৩৮৪ মাইল। গ্যাস পাইপ লাইন - ৫৫৮ কিলোমিটার বা ৩৪৭ মাইল কাউনফং থেকে মান্দালয় হয়ে কুনমিন পর্যন্ত একটি পাইপলাইন এর প্রস্তাব রাখা হয়েছে চিন সরকার থেকে। গুনদুম পর্যন্ত রেল লাইন নির্মানের সমঝোতা স্মারক সাক্ষর/10130 "মিয়ানমারের গুনদুম পর্যন্ত রেল লাইন নির্মানের সমঝোতা স্মারক সাক্ষর" |ইউআরএল= এর মান পরীক্ষা করুন (সাহায্য)। [স্থায়ীভাবে অকার্যকর সংযোগ] প্রবেশদ্বার:  মিয়ানমার
অ্যাম্বার হার্ড

অ্যাম্বার লরা হার্ড (জন্ম এপ্রিল ২২, ১৯৮৬) একজন মার্কিন অভিনেত্রী। ফ্রাইডে নাইট লাইট চলচ্চিত্রে অভিনয়ের মাধ্যমে তিনি চলচ্চিত্র অঙ্গনে প্রবেশ করেন। নর্থ কান্ট্রি এবং আলফা ডগ চলচ্চিত্রে ছোট চরিত্রে অভিনয়ের পর হার্ড ২০০৬ সালে প্রধান চরিত্রে অভিনয় করেন অল দ্য বয়েস লাভ ম্যান্ডি লেন চলচ্চিত্রে এবং ২০০৭-এ হিডেন পাল্মস নামক টেলিভিশন অনুষ্ঠানে যোগ দেন। ২০০৮ সালে নেভার ব্যাক ডাউন এবং পাইন্যাপেল এক্সপ্রেস চলচ্চিত্রে অভিনয়ের মাধ্যমে তিনি আলোচিত হন। তাঁর অভিনয়ের জন্য তিনি ব্যাপক প্রশংসিত হয়েছেন এবং অনেক পুরস্কার ও সম্মাননা অর্জন করেন। ২০২২ সালে সাবেক স্বামী জনি ডেপের করা মানহানি মামলায় পরাজিত হয়ে তাকে ১৫ মিলিয়ন ডলার ক্ষতিপূরণ দিতে আদালত কর্তৃক নির্দেশ প্রাপ্ত হন। "Amber Heard"। TVGuide.com। সংগ্রহের তারিখ ফেব্রুয়ারি ১, ২০১৫।  Hodge, Chad T. (অক্টোবর ১০, ২০১১)। "7 episodes including the pilot"। Twitter।  Source confirmed to be Chad Hodge by NBC's official Twitter. Benanti, Laura (অক্টোবর ১০, ২০১১)। "Only 7. There are 2 endings. One of which is more final."। Twitter।  "Laura Benanti"। সংগ্রহের তারিখ জুন ৫, ২০১৩।  ইন্টারনেট মুভি ডেটাবেজে Amber Heard (ইংরেজি) টেমপ্লেট:Allrovi name উইকিপিডিয়ার সহপ্রকল্পেAmber Heard কমন্স হতে মিডিয়া উইকিউপাত্ত হতে উপাত্ত
ক্রেতা

ক্রেতা অর্থে এমন মানুষকে বোঝনো হয় যে নির্দিষ্ট সম্পদের বিনিময়ে বিপরীত পক্ষ হতে ২ জনের মতামতের ভিত্তিতে সুবিধা গ্রহণ করে। যখন কোনো মানুষ কিছু সম্পদের ক্রেতার ভুমিকা পালন করে, তখন ক্রেতার সংগাতে এক নতুন অর্থ যোগ হয়। যেমন, ক্রেতা বলতে সেই মানুষকে বোঝানো হয় যে সমাপনী পণ্য ক্রয় করে, সাধাণত পুনঃবিক্রয়ের উদ্যেশ্যে, উৎপাদনের, সরকার বা প্রতিষ্ঠানের জন্য। (একজন ব্যক্তি যে পণ্য তৈরীর উদ্যেশ্যে জিনিসপত্র ক্রয় করে তাকে সাধারণত ক্রয় এজেন্ট বলা হয়)  বিক্রয় ব্যবস্থাপনায়, ক্রেতা এমন এক সত্তা যে কোন কিছু ক্রয় করার সিদ্ধান্ত নেয়। একজন ক্রেতার সাধারণ দায়িত্ব হল সর্বোচ্চ মানের পণ্য সর্বনিম্ন দামের সাহায্যে ক্রয় করা। এটা গবেষণা, দর প্রস্তাব এবং প্রাপ্ত তথ্য মুল্যায়নের মাধ্যমে সম্ভব। "Purchasing Managers, Buyers, and Purchasing Agents"। U.S. Bureau of Labor Statistics। ২৯ মার্চ ২০১২। ২০১২-০৪-০১ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬।
দর্জি

দর্জি হচ্ছেন সেই ব্যক্তি যিনি পেশাগতভাবে পোশাক তৈরি বা পোশাক সারানোর কাজ করেন। যারা সাধারনত ছেলেদের পোশাক নিয়ে কাজ করে তাদের টেইলর বা দর্জি বলা হয়। উইকিমিডিয়া কমন্সে দর্জি সংক্রান্ত মিডিয়া রয়েছে।
আলি আল হাবসি

আলি আল হাবসি (আরবি:علي بن عبد الله بن حارب الحبسي‎‎; জন্ম: ৩০ ডিসেম্বর ১৯৮১) একজন ওমানি পেশাদার ফুটবলার, যিনি প্রিমিয়ার লিগের ক্লাব রিডিং এবং ওমান জাতীয় দলের অধিনায়ক। আলি আল হাবসি ওমানে জন্মগ্রহণ করেন এবং সেখানেই ফুটবল ক্যারিয়ার শুরু করেন। ২০০৬ সালে আল হাবসি এলওয়াইএন অসলো থেকে ইংলিশ ক্লাব বোল্টনে যোগ দেয়। ১ম বছর একাদশে জায়গা করে নিতে পারেনি হাবসি। ২০০৭ সালের সেপ্টেম্বরে লিগ কাপে ফুলহামের বিপক্ষে অভিষেক হয়। সেই ম্যাচে বোল্টন ২-১ গোলে জয়লাভ করে। ২০০৭-০৮ মৌসুমে উয়েফা কাপে বায়ার্ন মিউনিখের বিপক্ষে চমৎকার পার্ফমেন্স করেন। এর ফলে খুব সহজে উইগানের মুল দলে জায়গা পেয়ে যান। ২০০৮ সালের ডিসেম্বরে দলের সেরা গোলকিপার 'জুসি জাস্কেলাইনেন' ইনজুরি কাটিয়ে দলে ফেরার পর আলি আল হাবসি ১ম একাদশে তার জায়গা হারায়। ২০১০ সালের জুলাইয়ে আল হাবসি ৬ মাসের চুক্তিতে স্থানীয় প্রতিদ্বন্দ্বী উইগান এ্যাথলেটিকে লোনে যোগ দেয়। ২০১০ সালের ২৪ আগস্টে লিগ কাপে অভিষেক হয়, এর ৪ দিন পর টটেনহামের বিপক্ষে প্রিমিয়ার লিগে খেলেন। আল হাবসি ২০১০-১১ মৌসুমে উইগানের 'প্লেয়ার অফ দ্যা সিজন নির্বাচিত হন। ২০১১ সালের ৪ জুলাই আল হাবসি স্থায়ীভাবে উইগানে ৪ বছরের চুক্তিতে যোগ দেয়। তাকে বোল্টন থেকে ৪ মিলিয়ন পাউন্ড খরচ করে উইগান। উইগানের হয়ে খেলার সময় আলি আল হাবসি নিজেকে পেনাল্টি বিশেষজ্ঞ হিসেবে গড়ে তুলেন। আল হাবসি উইগানের হয়ে খেলার সময় ৫০% পেনাল্টি আটকাতে সক্ষম হন। রবিন ভ্যান পার্সি, কার্লস তেভেজ, হ্যাভিয়ের হার্নান্দেজ এবং মিকেল আরটেটার মত স্টাইকারদের পেনাল্টি আটকান। ২০১২-১৩ মৌসুমে উইগানের ১ম একাদশে জায়গা হারান। তার বদলে জায়গা করে নেন লোনে আসা 'জয়েল রবেলস'। ২০১৪ সালের ৩১ অক্টোবরে ইংলিশ চ্যাম্পিয়েন্সিপের দল এ্যালাবিয়নে ১ মাসের লোনে যোগ দেন। সেখানে মাত্র ১ টি ম্যাচ খেলেন। মেয়াদ শেষ হওয়ার পর তার ক্লাব উইগানে ফিরে যান। ২০১৫ সালের জুলাইয়ে উইগানের সাথে চুক্তি শেষ হওয়ার পর রিডিংয়ে ট্রায়াল দেন। এরপর ১৪ জুলাই ২০১৫ সালে ২ বছরের চুক্তিতে দলে যোগ দেন। আলি আল হাবসি ১৭ বছর বয়স থেকে ওমানের হয়ে খেলেন। ২০০১ সালে ওমান অনূর্ধ্ব-১৯ দলে জায়গা পান। ২০০৪ এএফসি এশিয়ান কাপের জন্য ওমান জাতীয় দলে ডাক পান। ২০০৭ সাল এএফসি এশিয়া কাপ থেকে দলের নিয়মিত গোলকিপার ছিল। ২০০৯ গালফ কাপ অফ নেশনে টুর্নামেন্টের সেরা গোলকিপার নির্বাচিত হন। ২০১৫ এএফসি এশিয়ান কাপে অস্ট্রেলিয়ার বিপক্ষে নিজের ১০০ তম অধিনায়কত্ব পূরন করেন। সেই ম্যাচে ওমান ৪-০ গোলে পরাজিত হয়। আলি আল হাবসি বিবাহিত এবং তার দুইটি কন্যা সন্তান রয়েছে। আল জাজিরাকে দেয়া একটি সাক্ষাত্কারে আল হাবসি জানান উচ্চ মাধ্যমিক শিক্ষা শেষ করার পর তিনি বিমানবন্দরে চাকুরি করেন। অন্য আরেকটি সাক্ষাতকারে জানান তিনি আগে পেশাদার ফুটবলের সাথে জড়িত ছিলোনা। আল হাবসি ওমানভিত্তিক 'সেফটি ফার্স্ট' নামক একটি এনজিওর সহপ্রতিষ্ঠাতা। যা ওমানে সড়ক দুর্ঘটনা বিষয় জনসচেতনতা গড়ে তুলে। Goal.com – Asia – Ali Al-Habsi Focused On Bolton Survival[স্থায়ীভাবে অকার্যকর সংযোগ] "Ali Al-Habsi: Brighton sign Wigan goalkeeper on loan". BBC Sport. 1 November 2014. Retrieved 1 November 2014. "British Muslim Awards 2015 finalists unveiled". Asian Image. 23 January 2015. Retrieved 1 November 2015. Ali AL HABSI ওয়েব্যাক মেশিনে আর্কাইভকৃত ৬ জুলাই ২০১৭ তারিখে – FIFA competition record Ali Al-Habsi career statistics at Soccerbase  Ali Al-Habsi at National-Football-Teams.com
ডোমেইন (দ্ব্যর্থতা নিরসন)

ডোমেইন ' নামটি দিয়ে বোঝানো হতে পারে - ডোমেইন (গণিত) ডোমেইন (জীববিজ্ঞান) ডোমেইন নাম, ইন্টারনেট এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
চাকর (চলচ্চিত্র)

চাকর ১৯৯২ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়াছবিটি পরিচালনা করেছেন মনতাজুর রহমান আকবর। প্রধান চরিত্রে অভিনয় করেন ইলিয়াস কাঞ্চন, দিতি ও অন্যান্য। ৬০ লাখ টাকা বাজেটের ছবিটি ২ কোটি টাকা ব্যবসা করে এবং ৬ মাস এক টানা সিনেমা হলে চলার রেকর্ড অর্জন করে, ছবির গানগুলো সেই সময় টিভি রেডিওতে অনেক জনপ্রিয়তা পায়। আনোয়ার হোসেন ইলিয়াস কাঞ্চন পারভীন সুলতানা দিতি কবিতা মিজু আহমেদ এটিএম শামসুজ্জামান ওয়াসিমুল বারী রাজিব আবুল কাশেম মিঠুন জাহানারা আহমেদ জ্যাকি আলমগির সেকেন্দার আলী বাবর সুরুজ বাংগালি আনুপ মায়া হাজারিকা নৌশাদ মিরপুরী শক্তি মিরপুরী সুচিত্রা সুলতানা ময়না ২৯ মে, ১৯৯২ সালে মুক্তি পায়, একটানা ৬ মাস একটি হলে চলে। "Chakor (1992)"। ইন্টারনেট মুভি ডেটাবেস।  "চাকর (Chakor) - বাংলা মুভি ডেটাবেজ"। বাংলা মুভি ডেটাবেজ (ইংরেজি ভাষায়)। সংগ্রহের তারিখ ২০১৮-০১-৩১।  Pratidin, Bangladesh। "অ‌ভি‌নেতা মিজু আহ‌মেদ আর নেই | বাংলাদেশ প্রতিদিন"। Bangladesh Pratidin। সংগ্রহের তারিখ ২০১৮-০১-৩১।  ইন্টারনেট মুভি ডেটাবেজে চাকর (ইংরেজি) বাংলা মুভি ডেটাবেজে চাকর
বেলা মিত্র

বেলা মিত্র (১৯২০―৩১ জুলাই ১৯৫২) আজাদ হিন্দ ফৌজের কর্মী ছিলেন। বেলা মিত্রের পিতার নাম ছিল সুরেশচন্দ্র বসু এবং মাতার নাম সুধা বসু। তিনি ছিলেন সম্পর্কে নেতাজী সুভাষচন্দ্র বসুর ভাইঝি। স্বামী আজাদ হিন্দ ফৌজের বিপ্লবী ও প্রাক্তন ডেপুটি স্পিকার হরিদাস মিত্র। হরিদাস মিত্রের সাথে বিয়ে হয় ১৯৩৬ সালে। পুত্র অর্থনীতিবিদ ও বর্তমান পশ্চিমবঙ্গ সরকারের মন্ত্রী অমিত মিত্র। পারিবারিক সূত্রে বিপ্লবী আন্দোলনে প্রবেশ, ১৯৪০ সালে রামগড়ে অনুষ্ঠিত জাতীয় কংগ্রেস অধিবেশন পরিত্যাগ করে নেতাজী যে আপোস বিরোধী সম্মেলনের ডাক দেন, বেলা মিত্র (বসু) ছিলেন সেই নারী বাহিনীর প্রধান। পূর্ব এশিয়া থেকে আজাদ হিন্দ ফৌজের যে বিভিন্ন দলগুলি নেতাজী ভারতে প্রেরণ করেন তাদের সাথে যোগাযোগ রাখা ও নিরাপদে অবতরণ করানোর দায়িত্ব ন্যস্ত ছিল তার ওপর। ১৯৪৪ এর জানুয়ারি থেকে অক্টোবর পর্যন্ত কলকাতা থেকে সিংগাপুরে ট্রান্সমিটারে সংবাদ আদান প্রদান ও নিরাপদে বিপ্লবীদের নির্দিষ্ট জায়গায় পৌছে দেন বেলা মিত্র। হরিদাস মিত্র গ্রেপ্তার হলে তিনি দায়িত্ব নেন কাজ পরিচালনার। অলংকার বিক্রি করে সেই অর্থে কর্মীদের নিরাপদে আনা ও থাকার ব্যবস্থা করেন। বহু বাধা বিঘ্ন সত্ত্বেও উড়িষ্যার উপকূলে লোক পাঠিয়ে তাদের অবতরনের ব্যবস্থা করেছিলেন বেলা দেবী। ১৯৪৫ সালের ১১ সেপ্টেম্বর আজাদ হিন্দ ফৌজের অনেকের সঙ্গে হরিদাস মিত্রের ফাঁসির হুকুম হলে তা মকুব করার আবেদন করেন গান্ধীজির কাছে। ১৯৪৫ সালের ১৪ সেপ্টেম্বর গান্ধীজি চিঠি লেখেন বৃটিশ ভারতের তৎকালীন ভাইসরয় লর্ড ওয়াভেলকে। গান্ধীজি লিখেছিলেন’যদি এই ফাঁসির আদেশ কার্যকর করা হয়,তাহলে সেটা হবে সবচেয়ে বড় রাজনৈতিক ভুল’। গান্ধীজির আবেদনকে মান্যতা দিয়ে হরিদাস মিত্রসহ তিন দেশপ্রেমিকের ( ডা পবিত্রমোহন রায়,সর্দার মহিন্দর সিং ও অমৃক সিং গিল) ফাঁসির আদেশ বদলে যায় যাবজ্জীবন কারাদণ্ডে। ১৯৪৭ এ 'ঝাঁসির রানী' সেবাদল গঠন। ১৯৫০ খ্রিস্টাব্দ্ উদ্বাস্তুদের জন্যে সেবা, উন্নয়নমূলক কাজে আত্মনিয়োগ করেন। বালি-ডানকুনির কাছে অভয়নগরে উদ্বাস্তুদের পূনর্বাসনের কাজে অক্লান্ত পরিশ্রমে তার স্বাস্থ্যভঙ্গ ঘটে। ১৯৫৮ খ্রিস্টাব্দে এখানে একটি নতুন রেলস্টেশন হয়। তার জন্মদিনে এই রেলওয়ে স্টেশনটির নতুন নাম হয় 'বেলানগর'। ভারতে, ভারতীয় কোনো মহিলার নামে স্টেশনের নামকরণের ইতিহাসে প্রথম। sabyasachi bandapadhya। "when Mahatma saved Netaji's revolutionaries from gallows"। Indian Express।  সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালী চরিতাভিধান (প্রথম খন্ড)। কলকাতা: সাহিত্য সংসদ। পৃষ্ঠা ৩৬৭। আইএসবিএন 81-85626-65-0।
ইরাকের ধর্মবিশ্বাস

ইরাকে প্রধান ধর্ম ইসলাম, ইরাকীদের প্রায় ৯৭% দ্বারা ইসলাম অনুসৃত হয়। অন্যান্য ৩% খ্রিস্টান এবং অন্যান্য ধর্মের নিম্নলিখিত ব্যক্তিদের সমন্বয়ে গঠিত। সমস্ত ইরাক জুড়ে অনেক শহরে উভয় শিয়া ও সুন্নি মুসলমানদের নাজাফ, কারবালা, বাগদাদ ও সামারায় সহ ঐতিহাসিক প্রাধান্য এলাকা রয়েছে। ইরাকের দুটি স্বতন্ত্র ঐতিহ্যে ৯৭% মুসলমানরা ইসলাম অনুসরণ করেন, যাদের মধ্যে ৬৫% শিয়া (আরব, ফেয়লি কুর্দ, তুর্কমেনী) এবং ৩২% সুন্নি (আরব ও কুর্দি) রয়েছে। ২০১১ সালের একটি পিউ রিসার্চ সেন্টারের জরিপে দেখা যায়, ইরাকের মুসলমানদের ৫১% শিয়া, ৪২% সুন্নি, এবং বাকি ৫% "শুধু একজন মুসলিম" হিসেবে নিজেদের বর্ণনা দেয় এমন। আরবি ভাষী শিয়া Iraqiyyuns হিসাবে পরিচিত এবং আরবি ভাষী সুন্নি Jaziran আরবদের নামে পরিচিত। ইসলামের ছোট অংশগুলো ইরাকে বিদ্যমান, যেমন শিয়ার একটি ছোট অংশ শায়খধর্ম (الشيخية) সম্প্রদায় বসরা ও কারবালায় কেন্দ্রীভূত। ইরাক বহু ধর্মীয় উভয় শিয়া ও সুন্নি মুসলমানদের জন্য একটি গুরুত্বপূর্ণ শহর। বাগদাদে শতাব্দী ধরে ইসলামী শিক্ষা ও বৃত্তির একটি চক্রকেন্দ্র ছিল এবং আব্বাসীয় খিলাফতের রাজধানী হিসেবে দায়িত্ব পালন করে। ১০ অক্টোবর ৬৮০ খ্রিস্টাব্দে কারবালার যুদ্ধের ফলে আধুনিক শহরের প্রতিদ্বন্দিতাপূর্ণ স্থান কারবালায় শিয়া ইসলামের সারগর্ভ প্রাধান্য পেয়েছে। একইভাবে, ইরাকের নাজাফ শহরে আলী ইবনে আবু তালিবের (এছাড়াও "আলী" নামে পরিচিত) সমাধি স্থান হিসাবে খ্যাত, যাকে শিয়ার ধার্মিক খলিফা এবং ইসলামের প্রথম ইমাম বলা হয়। শহরটি এখন শিয়া ইসলামী বিশ্বের সর্বত্র থেকে হজ্বের একটি মহান কেন্দ্র এবং এটা অনুমান করা হয় যে শুধুমাত্র মক্কা ও মদিনা আরো মুসলিম তীর্থযাত্রীদের গ্রহণ করে। ইরাকের কুফা শহরে ফিকহশাস্ত্রের একজন প্রখ্যাত বিশেষজ্ঞ এবং গুরুত্বপূর্ণ ইসলামী ব্যক্তিত্ব আবু হানীফার বাড়ি ছিল, যার চিন্তার পাঠশালা সারা বিশ্ব জুড়ে সুন্নি মুসলমানদের একটি বৃহদাকার সংখ্যা দ্বারা অনুসরণ করা হয়। অনুরূপভাবে, সামারা শহর হল আল-আসকারী মসজিদের আবাস স্থল, যথাক্রমে দশম ও একাদশ শিয়া ইমাম আলী আল-হাদী ও হাসান আল আসকারী এর সমাধি স্থল, সেইসাথে মুহাম্মদ আল-মাহদী মাজারে তাঁরা "লুকানো ইমাম" নামে এবং জাফর (Ja'farī) মাযহাবের শিয়া দ্বাদশ এবং চূড়ান্ত ইমাম হিসেবে পরিচিত। এই স্থানটি জাফর শিয়া মুসলমানদের জন্য একটি গুরুত্বপূর্ণ তীর্থকেন্দ্র তৈরি হয়েছে। উপরন্তু, নবী মুহাম্মাদের কিছু নারী আত্মীয়দের ইরাকের সামারা শহরে দাফন করা হয়, শহরটি শিয়া মুসলমানদের জন্য ভক্তি ও সুন্নি মুসলমানদের জন্য শ্রদ্ধাজ্ঞাপনের সবচেয়ে গুরুত্বপূর্ণ একটি স্থানে পরিণত হয়। খ্রিস্টধর্মের দূত টমাস, আদ্দাই (থদ্দেয়) এবং তার শিষ্যগণ আগগাগি এবং মারি দ্বারা প্রথম শতাব্দীতে ইরাকে সর্বপ্রথম খ্রিস্টধর্ম আনা হয়েছিল। ইরাকের জনপরিসংখ্যান "Iraq" (ইংরেজি ভাষায়)। Central Intelligence Agency। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৪ মে ২০১১।  "Middle East :: IRAQ"। cia.gov (ইংরেজি ভাষায়)। CIA The World Factbook। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  "The World Factbook"। ২৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  "Chapter 1: Religious Affiliation"। পিউ রিসার্চ সেন্টার (ইংরেজি ভাষায়)। pewforum.org। আগস্ট ৯, ২০১২। সংগ্রহের তারিখ অক্টোবর ১৬, ২০১৫।  "Religious Identity Among Muslims - Pew Research Center"। পিউ রিসার্চ সেন্টারের ধর্ম ও পাবলিক লাইফ প্রজেক্ট (ইংরেজি ভাষায়)। ৯ আগস্ট ২০১২।  John Esposito, ইসলাম অক্সফোর্ড অভিধান, অক্সফোর্ড বিশ্ববিদ্যালয় প্রেস ২০০৩
উভকামী আত্মাভিমান পতাকা

১৯৯৮ সালে মাইকেল পেজ বৃহত্তর এলজিবিটি সমাজের পুরুষ-সমকামী আত্মাভিমান পতাকার অনুরূপ উভকামী সমাজের নিজস্ব প্রতীক হিসেবে উভকামী আত্মাভিমান পতাকার নকশা প্রস্তুত করেন। তার উদ্দেশ্য ছিল সামগ্রিক ক্ষেত্রে সমাজের মধ্যে এবং এলজিবিটি সমাজের মধ্যে উভকামীদের দৃশ্যমানতা বৃদ্ধি করা। ১৯৯৮ সালের ৫ ডিসেম্বর বাইক্যাফের প্রথম বার্ষিকীর পার্টিতে প্রথম উভকামী আত্মাভিমান পতাকাটি প্রকাশ করা হয়। এই পতাকার নকশা প্রস্তুতের ক্ষেত্রে পেজ বাইনেট ইউএসএ-তে তার কাজের দ্বারা অনুপ্রাণিত হয়েছিলেন। উভকামী আত্মাভিমান পতাকার রংগুলি পেজ গ্রহণ করেছিলেন পূর্বপ্রচলিত উভকামী প্রতীক থেকে। তিনি সেটিকে তার নিজস্ব নকশায় একটি বিশেষ রূপ দেন। তিনি বলেছেন, ‘বাইঅ্যাঙ্গেলস্‌’ বা ঊভকামী ত্রিভূজ হল উভকামী সমাজের অপরাপর প্রতীকসমূহ। এই প্রতীকের উৎস অজ্ঞাত। তবে বিভিন্ন তত্ত্ব অনুসারে এই ত্রিভূজগুলির রংগুলি সম্ভবত বিষমকামিতা, সমকামিতা ও উভকামিতার প্রতীক। এগুলি পুরুষ, নারী অথবা পুরুষ ও নারী উভয়ের প্রতি আকর্ষণের প্রতীকও হতে পারে। উভকামিতার আরেকটি চিহ্ন হল অর্ধচন্দ্রের প্রতীক। এটির উৎস নাৎসি আন্দোলনের সময় সমকামীদের চিহ্নিতকরণের জন্য নির্দিষ্ট গোলাপি ত্রিভূজ। পেজ উভকামী আত্মাভিমান পতাকার গোলাপি, বেগনি-নীল ও নীল রঙের (অনুপাত ২:১:২) অর্থ বর্ণনা করতে গিয়ে বলেছেন: পেজ গভীরতর অর্থে পতাকাটির অর্থ বর্ণনা করতে গিয়ে বলেছেন: পতাকাটির প্রত্যেকটি রঙের অনুপাত নির্দিষ্ট নয়। তবে ২:৩ ও ৩:৫ অনুপাতটি প্রায়শই ব্যবহৃত হয়ে থাকে। অন্যান্য অনেক পতাকাতেই এই অনুপাতটি লক্ষিত হয়। উপর থেকে নিচ পর্যন্ত ডোরা-কাটা রং ও তার প্রস্থগুলি হল গোলাপি (৪০%), বেগনি-নীল (২০%) ও নীল (৪০%)। নকশা-প্রস্তুতকারক সঠিক যে রংগুলি ব্যবহার করেছিলেন সেগুলি হল: পিএমএস যথাক্রমে ২২৬, ২৫৮ ও ২৮৬। ওগুলির এইচটিএমএল মান যথাক্রমে প্রায় #ডি৬০২৭০, #৯বি৪এফ৯৬ ও #০০৩৮এ৮। এগুলিএ আরজিবি মান যথাক্রমে প্রায় (২১৪,২,১১২), (১৫৫,৭৯,১৫০) ও (০,৫৬,১৬৮)। এই পতাকাটি পেটেন্টেড, ট্রেডমার্কেটেড বা সার্ভিস মার্কেটেড নয়। এলজিবিটি প্রবেশদ্বার উভকামী আমেরিকান ইতিহাস উভকামী সমাজ সেলিব্রেট বাইসেক্সুয়াল ডে এলজিবিটি প্রতীক http://www.wright.edu/counseling/SafezoneSymbols.html Young, Randy (৬ জুন ২০১৫)। "BiPride Flag"। Flagspot। Flags of the World। সংগ্রহের তারিখ অক্টোবর ২৪, ২০১৫।  Petronzio, Matt (১৩ জুন ২০১৪)। "A Storied Glossary of Iconic LGBT Flags and Symbols"। Mashable। Mashable, Inc.। সংগ্রহের তারিখ অক্টোবর ২৪, ২০১৫।  "History, Bi Activism, Free Graphics"। BiFlag.com। ১৯৯৮-১২-০৫। ২০১২-০২-০৪ তারিখে মূল থেকে আর্কাইভ করা। সংগ্রহের তারিখ ২০১২-০১-২৩।  "Pride Symbols and Icons"। Association for Lesbian, Gay, Bisexual, and Transgender Issues in Counseling of Alabama। ALGBTICAL। জুলাই ৪, ২০১৭ তারিখে মূল থেকে আর্কাইভ করা। সংগ্রহের তারিখ অক্টোবর ২৪, ২০১৫।  Rosiek, Jerry (২০০৫)। "Rainbow Flag and Other Pride Symbols"। Sears, James Thomas। Youth, Education, and Sexualities: An International Encyclopedia। 2। Westport, Conn.: Greenwood। পৃষ্ঠা 701। আইএসবিএন 0-313-32755-6।  "Pantone color conversion chart at goffgrafix.com"। ১২ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।  HEX to RBG Conversion Tool at Colorrrs.com ফ্ল্যাগস অফ দ্যা ওয়ার্ল্ডের ওয়েবসাইটে topics (sidebar).html BiPride flag
চেরাউ নৃত্য

চেরাউ নৃত্য মিজোরামের একটি জনপ্রিয় পরম্পরাগত নৃত্য৷ বাঁশের সাথে নাচা এই নৃত্য বাঁশ নৃত্য বলেও জনপ্রিয়৷ রাজ্যটির প্রতিটি উৎসবে এটি এক প্রচলিত নৃত্য৷ মিজো যুবক যুবতী একসংগে মিলে এই নৃত্য করে। মিজোরামের প্রাচীনতম নৃত্যগুলির এই নৃত্যটি রাজ্যের প্রতিটি উৎসবের বিশেষ অঙ্গ হয়ে পড়েছে৷ http://www.onlytravelguide.com/mizoram/arts-crafts/cheraw-dance.php উইকিমিডিয়া কমন্সে চেরাউ নৃত্য সংক্রান্ত মিডিয়া রয়েছে। Mizoram Tourism mapsofindia.com
আলা ওয়ার্দি

আলা ওয়ার্দি (ইংরাজী: Alaa Wardi, আরবী: علاء وردي) (জন্ম ১৯৮৭) একজন ইরানী সংগীতজ্ঞ। ওয়ার্দির জন্ম হয়েছিল সৌদি আরবএর রিয়াদ শহরে এবং সেখানেই তিনি বড়ো হন। ওয়ার্দি জর্ডনএর আম্মানে সংগীত এবং শব্দ অভিযন্ত্রণ (ইংরাজী: sound engineering)এর শিক্ষা লাভ করেন। বর্তমানে তিনি রিয়াধ শহরের বাসিন্দা। তিনি একাধারে সুরকার, গীতিকার, গায়ক এবং শব্দ অভিযন্ত্রা (ইংরাজী:audio engineer)। আলা ওয়ার্দির সংগীতের একক বৈশিষ্ট্য হচ্ছে যে, তিনি গীতসমূহে বাদ্যযন্ত্রের ব্যবহারের পরিবর্তে সংগত করা সকল সাংগীতিক শব্দ মানব অঙ্গের তালে সৃষ্ট করেন। এই শৈলী a capella নামে পরিচিত। আনকি ড্রাম ইত্যাদি বাদ্যযন্ত্রের শব্দও শিল্পীর মুখ, ঠোঁট, জিভে করা বিভিন্ন শব্দ অথবা শরীরের অংশবিশেষে করা আঘাতের দ্বারা সৃষ্টি করা হয়। বলিউডএর অতি জনপ্রিয় গান পেহলা নশা... এবং জিয়া রে... র অদ্বিতীয় শৈলীর পরিবেশনের জন্য তিনি বিশ্বব্যাপী খ্যাতি লাভ করেন। তার সংগীতের শ্রাব্য এবং দৃশ্য রূপসমূহ ইন্টারনেটে স্বেচ্ছা মূল্যের বিনিময়ে উপলব্ধ। ২০১১ সালে আলা ওয়ার্দি জর্ডনের চারজন সংগীতজ্ঞ যথাক্রমে Odai Shawagfeh, Mohammed Idrei, Amjad Shahrouh এবং Hakam Abu Soud র সাথে হয়াজান (ইংরাজী:Hayajan)নামে একটি সংগীত গোষ্ঠী গঠন করেন। ২০১৩ সালের মে মাসে তাঁদের আরবী শ্রাব্য সফুঁরা Ya bay মুক্তি পায়। ২০১৩ সালের অক্টোবর মাসে তিনি হাস্য অভিনেতা Hisham Fageeh এবং Fahad Albutairi র সহযোগে "No Woman, No Drive" শীর্ষক ইংরাজী ভাষার একটা বিদ্রুপাত্মক সাংগীতিক ভিডিও সৃষ্টি করেন। সৌদি আরবে মহিলার গাড়ীচালনার উপর জারী করা নিষেধাজ্ঞাকে বিদ্রুপ করে এই হাস্যাত্মক ভিডিওটি রচিত হয়েছে। a capella শৈলীর এই গানটিতে কণ্ঠ দিয়েছেন Fageeh এবং সঙ্গত করেছেন ওয়ার্দি এবং Albutairi উভয়ে মিলে। এই গানটির সুর বব মার্লির বিখ্যাত "No Woman, No Cry" গানটির থেকে নেওয়া হয়েছে। ইউটিউবএ মুক্তি দেওয়ার পর থেকে ওয়ার্দির এই ভিডিওটি অত্যন্ত জনপ্রিয় হয়ে পড়ে। source: loudrfm No Woman, No Drive with Fahad Albutairi, Hisham Fageeh (2013) Ya Bay with Hayajan (May, 2013) Jai Ho with Peter Hollens Mr. Simple (Super Junior) (ft. Wonho Chung) Pehla Nasha Jiya Re Risala Ela... - Single Stay (Rihanna ft. Mikky Ekko Cover) Ela Mata (Asala Nasri Cover) (feat. Sultan Al-Jameel) Osad Einy (Amr Diab Cover) Wa7ashteny (Amr Diab Cover) [feat. Mohab] - Single Ye5lef - Single Garfan Bel-So3odia - Single Fe Shi Makan (feat. Angie Obeid) - Single Laying In Bed After A Good Day - Single 7aram - Single Ma3gool - Single Shalamonti Fel7al - Single "Youtube Music Awards"। Last fm। সংগ্রহের তারিখ ৩০ অক্টোবর ২০১৩।  "Trending on Web"। Daily Bhaskar। সংগ্রহের তারিখ ৩০ অক্টোবর ২০১৩।  "Alaa Wardi"। ১ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৩।  আলা ওয়ার্দির ইউটিউব চেনেল টুইটারে আলা ওয়ার্দি
অলিভিয়া ওয়াইল্ড

অলিভিয়া ওয়াইল্ড (জন্ম অলিভিয়া জেন ককবার্ন; মার্চ ১০, ১৯৮৪) একজন আমেরিকান অভিনেত্রী, মডেল, সঞ্চালক, পরিচালক, কর্মী এবং উদ্যোক্তা। তিনি অধিক পরিচিত পুরস্কার জয়ী টেলিভিশন সিরিজ হাউজ এ ডা.রেমি চরিত্রের জন্য এবং ট্রন:লিগ্যাচি(২০১০) চলচ্চিত্রে অভিনয়ের জন্য। আরো অন্যান্য চলচ্চিত্র কাউবয়েজ এন্ড এলিয়েন্স (২০১১), হার (২০১৩), ড্রিংকিং বাডিস (২০১৩), এবং রুশ (২০১৩) ইত্যাদির জন্যও তিনি বিখ্যাত। বর্তমানে এইচবিও চ্যানেলেও একটি ধারাবাহিক নাটকের সিরিজে অভিনয় করেন। "Olivia Wilde"। TVGuide.com। সংগ্রহের তারিখ এপ্রিল ১৮, ২০১৬।  Grace Gavilanes (মার্চ ১০, ২০১৫)। "Birthday Girl Olivia Wilde on Being in Love with Jason Sudeikis"। InStyle। এপ্রিল ১৩, ২০১৫ তারিখে মূল থেকে আর্কাইভ করা। সংগ্রহের তারিখ এপ্রিল ৭, ২০১৫।  Vilkomerson, Sara (এপ্রিল ১১, ২০০৭)। "Wilde At Heart"। New York Observer। ডিসেম্বর ১১, ২০০৭ তারিখে মূল থেকে আর্কাইভ করা। সংগ্রহের তারিখ এপ্রিল ১১, ২০০৭।  উইকিপিডিয়ার সহপ্রকল্পেOlivia Wilde কমন্স হতে মিডিয়া উইকিউক্তি হতে উক্তিসমূহ ফেসবুকে অলিভিয়া ওয়াইল্ড ইন্টারনেট মুভি ডেটাবেজে Olivia Wilde (ইংরেজি) টার্নার ক্লাসিক মুভিজ ডেটাবেজে অলিভিয়া ওয়াইল্ড (ইংরেজি) অলমুভিতে Olivia Wilde টুইটারে অলিভিয়া ওয়াইল্ড